S-443/2008

Mál þetta var höfðað með ákæru ríkissaksóknara dagsettri 3. mars 2008 á hendur K-kk-þgf H-kk-þgf, kt. [...], Funalind 11, Kópavogi, og S-kk-þgf H-kk-þgf E-kk-þgf, kt. [...], Asparfelli 6, Reykjavík.

Í ákæru er málið sagt höfðað: „... fyrir hegningarlagabrot

1. Rangfærslu sönnunargagna, með því að hafa sammælst um að ákærði K-kk-nf mætti, hinn 6. apríl 2006, í stað ákærða S-kk-ef H-kk-ef í blóðtöku vegna mannerfðafræðilegra rannsókna á Landspítala háskólasjúkrahús við Hringbraut, Reykjavík, þangað sem ákærði S-kk-nf H-kk-nf hafði verið gert að mæta, samkvæmt ákvörðun dómara við Héraðsdóm Reykjavíkur í dómsmálinu nr. E-2098/2005 og úrskurði dómara við Héraðsdóm Vesturlands í dómsmálinu nr. E-13/2006, og þannig falsað sönnunargögn í því skyni að hafa áhrif á úrslit dómsmálanna.

2. Skjalafals, með því að ákærði K-kk-nf, að undirlagi meðákærða S-kk-ef H-kk-ef, framvísaði hinn 17. mars 2006 hjá Íslandsbanka, Þarabakka 2, Reykjavík, falsaðri umsókn um debetkort á tékkareikning ákærða S-kk-ef H-kk-ef í því skyni að afla sér rangra persónuskilríkja. Umsóknina falsaði ákærði K-kk-nf með því að framvísa mynd af sjálfum sér með henni og undirrita með nafni ákærða S-kk-ef H-kk-ef og með mynd af sér.

3. Skjalafals, með því að ákærði K-kk-nf, að undirlagi meðákærða S-kk-ef H-kk-ef, framvísaði á Landspítala háskólasjúkrahúsi debetkorti því er um ræðir í ákærulið 2 er blóðsýni voru tekin úr honum, sbr. ákærulið 1.“

Háttsemi beggja ákærðu samkvæmt fyrsta ákærulið er talin varða við 1. mgr. 162. gr. almennra hegningarlaga nr. 19/1940. Háttsemi ákærða K-kk-ef samkvæmt öðrum og þriðja ákærulið er talin varða við 1. mgr 155. gr. almennra hegningarlaga, en háttsemi ákærða S-kk-ef H-kk-ef samkvæmt þessum liðum við sama ákvæði, sbr. 22. gr. laganna.

Ákæruvald krefst refsingar.

Ákærðu játuðu brotin fyrir dómi eins og þeim er lýst í ákæru. Eru brot þeirra sönnuð með játningum þessum sem eru studdar af gögnum málsins. Brotin eru réttilega færð til refsákvæða í ákæru, en hvorugt refsiákvæðið tæmir sök gagnvart hinu.

Brot ákærðu eru alvarleg. Þeir hafa tekið sig saman um að villa um fyrir dómstólum í því skyni að koma fram röngum niðurstöðum í tveimur barnsfaðernismálum. Til þess ber þó að líta að við rétta framkvæmd gat tilraun þeirra ekki borið þann árangur, sem hún heldur ekki gerði.

Við ákvörðun refsingar ber einnig að líta til þess að rannsókn málsins tók nokkurn tíma. Þá leið langur tími frá því að rannsókn lauk þar til ákæra var gefin út.

Ákærðu hafa lýst því að þeir hafi strítt við fíkn í vímuefni, en telja sig hafa unnið bug á henni. Hefur ákærði K-kk-nf lagt fram skjöl í því sambandi. Þá hefur ákærði S-kk-nf lýst iðrun sinni og sagt að hann hafi leitast eftir að taka um samband við börn sín tvö.

Ákærði K-kk-nf H-kk-nf hefur sex sinnum verið sakfelldur fyrir auðgunarbrot, skjalafals og fíkniefnabrot. Síðast var hann dæmdur 7. apríl sl. fyrir fjársvik. Refsing var þá ákveðin fangelsi í 15 mánuði, skilorðsbundið. Var tekin upp refsing samkvæmt fyrri dómi, en hann hefur nú fimm sinnum sætt skilorðsbundinni refsingu. Verður nú enn að taka upp hina skilorðsbundnu refsingu. Við ákvörðun refsingar er gætt að 77. gr., sbr. 60. gr., almennra hegningarlaga. Er hún ákveðin fangelsi í 20 mánuði. Ekki er alveg næg ástæða til að falla frá skilorðsbindingu og verður refsingin í heild skilorðsbundin til tveggja ára.

Ákærði S-kk-nf H-kk-nf hefur ekki sætt viðurlögum sem máli skipta við ákvörðun refsingar. Refsing hans er ákveðin fangelsi í níu mánuði. Þó brot hans séu alvarleg er þó rétt að skilorðsbinda refsingu hans að öllu leyti. Ákveðst skilorðstími tvö ár.

Ákærði K-kk-nf verður dæmdur til að greiða réttargæslu- og málsvarnarlaun verjanda síns, 260.000 krónur. Ekki er gerð grein fyrir öðrum sakarkostnaði.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, K-kk-nf H-kk-nf, sæti fangelsi í 20 mánuði. Fresta skal fullnustu refsingarinnar og hún falla niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði, S-kk-nf H-kk-nf E-kk-nf, sæti fangelsi í níu mánuði. Fresta skal fullnustu refsingarinnar og hún falla niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði K-kk-nf greiði málsvarnarlaun verjanda síns, S-kk-ef A-kk-ef S-kk-ef hæstaréttarlögmanns, 260.000 krónur.

J-kk-nf F-kk-nf